rejauldu/bengali-wikipedia huggingface dataset:
থাম্ব|ডান|250px|৪৭৫এ বহনযোগ্য অ্যানালগ টেকট্রনিক্স মডেলের অসিলোস্কোপ যা ৭০-এর দশকের শেষের দিকের পরিচিত যন্ত্র থাম্ব|ডান|250px|টেবিলের উপরে একটি ওসিলোস্কোপ রাখা আছে। অসিলোস্কোপ () বা পরিবর্তনবীক্ষক একটি ইলেকট্রনিক পরীক্ষণ যন্ত্র যার মাধ্যমে কোনো বৈদ্যুতিক ভোল্টেজের বা বিভবের ক্রমাগত পরিবর্তন অবলোকন করা যায়। এ কাজটি দুই-মাত্রার লেখচিত্রের মাধ্যমে সম্পাদন করা হয়, যেখানে এক বা একাধিক বৈদ্যুতিক বিভবের পরিবর্তনগুলিকে উলম্ব 'Y' অক্ষে ও সময়কে ভূমির সমান্তরাল অক্ষে স্থাপন করা হয়। যদিও যন্ত্রটি উলম্ব অক্ষে শুধু বৈদ্যুতিক বিভবকে দৃশ্যমান করে, এটি যেসব রাশিকে বৈদ্যুতিক বিভবকে রূপান্তরিত করা যায় তাদেরকেও উলম্ব অক্ষে প্রদর্শন করতে পারে। সাধারণত অসিলোস্কোপ এমন সব ঘটনাকে দৃশ্যমান করে যেখানে আপাতদৃষ্টিতে কোন পরিবর্তন হয় না বা খুব কম পরিবর্তন সাধিত হয়।  অসিলোস্কোপ সাধারণত ব্যবহৃত হয় বৈদ্যুতিক সংকেতের সঠিক তরঙ্গ দর্শনে। এর সাথে সংকেতের মান, বিচ্যুতি ও দু’টি ঘটনা সংগঠনের মধ্যকার সময় (পালস প্রস্থ, উত্থান সময় ও কাল) এবং দু’টি সম্পর্কীত সংকেতের আপেক্ষিক সময়। অসিলোস্কোপ বিজ্ঞানে, চিকিৎসা শাস্ত্রে, প্রকৌশল ও টেলিযোগাযোগ শিল্পে ব্যবহার করা হয়। পরীক্ষাগারের যন্ত্রপাতি ও বৈদ্যুতিক যন্ত্রপাতির তত্ত্বাবধানে এটি মূলত ব্যবহার করা হয়। একটি স্বয়ংক্রিয় অগ্নি মাধ্যমকে বিশ্লেষণ করতে বা ইলেক্ট্রোকার্ডিওগ্রামে হৃৎপিন্ডের তরঙ্গের আকার পর্যবেক্ষণ করতে অসিলোস্কোপ ব্যবহার করা যেতে পারে।  ক্যাথোড রে টিউব ব্যবহার করা হয় প্রদর্শনের জন্য ও রৈখিক বিবর্ধক ব্যবহার করা হয় সংকেতকে প্রক্রিয়াধীন করতে। বর্তমানে অবশ্য কোন কোন অসিলোস্কোপে এলসিডি বা এলইডি পর্দাও ব্যবহার করা হয় এবং দ্রুতগতির অ্যানালগ থেকে ডিজিট্যাল রূপান্তরক ও ডিজিটাল সংকেত প্রসেসর ব্যবহার করা হয়। কিছু যন্ত্রে একটি একক ঘটনাকেও সংরক্ষণ করে রাখার ব্যবস্থাও আছে ।   বর্ণনা  থাম্ব|ডান|200px|সাধারণ অসিলোস্কোপ একটি অসিলোস্কোপ চার ভাগে বিভক্ত যথাঃ প্রদর্শন পর্দা, উলম্ব নিয়ন্ত্রণ, ভূমি নিয়ন্ত্রণ ও ট্রিগার নিয়ন্ত্রণ। প্রদর্শন পর্দাতে সাধারণত সিআরটি বা এলসিডি প্যানেল থাকে। এছাড়াও থাকে ফোকাস নব, তীব্রতা নব ও বীম খোঁজার একটি বোতাম। উলম্ব নিয়ন্ত্রণ সংকেতের মান নিয়ন্ত্রণের কাজ করে। এতে আরো থাকে একক বিভব নির্বাচনের নব, এসি/ডিসি/ ভূমি নির্ধারণের বোতাম এবং পরীক্ষাধীন যন্ত্রের উলম্ব ইনপুট দেওয়ার স্থান ও অতিরিক্ত ভাবে থাকে উলম্ব বীম স্থাপনের নব।  ভূমি নিয়ন্ত্রণ থাকে একক সময় নির্বাচনের নব, পরীক্ষাধীন যন্ত্রের ভূমির ইনপুট দেওয়ার স্থান ওভূমি বীম স্থাপনের নব। ট্রিগার নিয়ন্ত্রণ প্রত্যেকটি ঘটনাকে শুরু করায় একবার শেষ হওয়ার পরে বা এটি এমন ভাবে সাজানো যে এটা বহিঃস্থ ও অন্তঃস্থ ঘটনার প্রতিক্রিয়া দেখায়। এর মূল অংশ হলো উৎস ও কাপলিং নির্বাচনের বোতাম। একটা বহিঃস্থ টিগার ইনপুট ও লেভেল সমন্বয়কারীও এর সাথে যুক্ত হয়। বেশির ভাগ অসিলোস্কোপের সাথে একটা শলাকা দেওয়া থাকে যা পরীক্ষাধীন যন্ত্রের সাথে যুক্ত করতে হয় যা রোধক ক্ষমতা ১০ গুণ বেশি থাকে অসিলোস্কোপের চেয়ে।   তথ্যসূত্র    Spitzer and Howarth page 119.   বহিঃসংযোগ    Oscilloscope Tutorial Videos in HD  The Cathode Ray Tube site  XYZ of Oscilloscopes 64 page Tutorial  Digital Storage Oscilloscope Measurement Basics   Using an Oscilloscope  Oscilloscope Measurement Fundamentals  Oscilloscope Development, 1943-1957  Oscilloscope basic guide  বিষয়শ্রেণী:ইলেকট্রনিক্স বিষয়শ্রেণী:পরিমাপক যন্ত্র বিষয়শ্রেণী:গবেষণাগারের উপকরণ বিষয়শ্রেণী:মার্কিন উদ্ভাবন বিষয়শ্রেণী:জার্মান উদ্ভাবন
কে ব্যান্ড হচ্ছে বেতার তরঙ্গের ২০ থেকে ৪০ গি.হা. (সমতুল্য তরঙ্গদৈর্ঘ্যের মধ্যে 1.5 এবং 0.75 সেমি) অংশের বর্তমানে অব্যবহৃত স্নায়ুযদ্ধ সময়কালীন সংজ্ঞা।ন্যাটো যৌথ সামরিক/বেসামরিক সরকারি ফ্রিকোয়েন্সি চুক্তিতে (এনজেএফএ) অনুযায়ী ফ্রিকোয়েন্সি বণ্টনের এবং বরাদ্দকরণের মাধ্যমে এর প্রচলন রয়েছে। তবে সামরিক রেডিও স্পেকট্রাম চিহ্নিত করার জন্য, যেমন জন্য সংকটকালীন ব্যবস্থাপনা পরিকল্পনা, প্রশিক্ষণ, ইলেকট্রনিক ওয়ারফেয়ার কার্যক্রম বা সামরিক অপারেশন এর ব্যবহার এখনো অবব্যহত আছে।  NATO LETTER BAND DESIGNATION  সম্প্রচারব্যান্ডনামকরন  নতুন নামপদ্ধতি পুরাতন নামপদ্ধতিব্যান্ড কম্পাংক (মে.হা.) ব্যান্ড কম্পাংক  (মে.হা.)  এ ০ – ২৫০ আই ১০০ – ১৫০ ব্যান্ড ১৪৭ – ৬৮ মে.হা. (টিভি)   ব্যান্ড ২৮৭.৫ – ১০৮ মে.হা.  (এফএম)     জি  ১৫০– ২২৫   ব্যান্ড ৩১৭৪ – ২৩০ মে.হা.  (টিভি)  বি  ২৫০ – ৫০০ পি ২২৫ – ৩৯০ সি  ৫০০ – ১০০০ এল ৩৯০ – ১৫৫০ ব্যান্ড ৪৪৭০ – ৫৮২ মে.হা.  (টিভি)    ব্যান্ড ৪৫৮২ – ৮৬২ মে.হা.  (টিভি)  ডি  ১০০০ – ২০০০ এস১৫৫০– ৩৯০০  ই  ২০০০ – ৩০০০  এফ  ৩০০০ – ৪০০০  জি ৪০০০ – ৬০০০ সি  ৩৯০০– ৬২০০ এইচ  ৬০০০ –৮০০০এক্স৬২০০ – ১০৯০০    ই ৮০০০ –১০০০০জে 10 000 – 20 000 কেইউ ১০৯০০ – ২০০০০ কে ২০০০০– ৪০০০০কেএ ২০০০০ – ৩৬০০০এল ৪০০০০ – ৬০০০০কিউ ৩৬০০০ – ৪৬০০০ভি ৪৬০০০ – ৫৬০০০ এম  ৬০০০০– ১০০০০০ডাব্লিউ ৫৬০০০ – ১০০০০০ ইউএস-সামরিক /SACLANT  এন   ১০০০০০ – ২০০০০০ ও ১০০০০০ – ২০০০০   তথ্যসূত্র   বিষয়শ্রেণী:মাইক্রোওয়েভ ব্যান্ড
ওয়ার্ধা জেলা পশ্চিম ভারতের মহারাষ্ট্র রাজ্যের অন্তর্গত একটি প্রশাসনিক জেলা। এই জেলা নাগপুর বিভাগের একটি অংশ। ওয়ার্ধা শহরটি জেলার প্রশাসনিক সদর দফতর। হিঙ্গনঘাট এবং ওয়ার্ধা জেলার প্রধান শহর। ২০১১ সালের জনগণনা অনুযায়ী জেলাটির জনসংখ্যা ১,৩০০,৭৭৪ জন, যার মধ্যে ২৬.২৮% জনসংখ্যা শহরে বসবাস করেন।   ইতিহাস  ওয়ার্ধা জেলার ইতিহাস সুপ্রাচীন কাল থেকে প্রবাহিত। এটি মৌর্য, শুঙ্গ, সাতবাহন এবং বাকাটক সাম্রাজ্যের অন্তর্ভুক্ত ছিল। প্রভাপুর বা আধুনিককালের পাভনার এক সময় বাকাটক রাজবংশের রাজধানী ছিল মনে করা হয়। বাকাটকরা ছিলেন গুপ্ত সাম্রাজ্যের সমসাময়িক। দ্বিতীয় চন্দ্রগুপ্তের কন্যা প্রভাবতীগুপ্তের বিয়ে হয়েছিল বাকাটক শাসক দ্বিতীয় রুদ্রসেনের সাথে। খ্রিস্টীয় দ্বিতীয় থেকে পঞ্চম শতাব্দী অবধি রাজত্বকাল চলছিল। তাদের রাজ্য পশ্চিমে আরব সাগর থেকে পূর্ব বঙ্গোপসাগর এবং উত্তরে নর্মদা নদী থেকে দক্ষিণে কৃষ্ণা-গোদাবরী অববাহিকা পর্যন্ত বিস্তৃত ছিল।  .  পরবর্তীকালে, ওয়ার্ধা চালুক্য, রাষ্ট্রকূট, যাদব, দিল্লি সুলতানি, বাহামনি সালতানাত, বেরার, গোন্ড এবং মারাঠা সাম্রাজ্যের অধীনে ছিল। প্রায় ১৮৫০ এর দশকে ওয়ার্ধা, (তখন নাগপুরের একটি অংশ) ব্রিটিশদের হাতে যায়। ব্রিটিশ ভারতে ওয়ার্ধা সেন্ট্রাল প্রভিন্সের অন্তর্গত ছিল। ওয়ার্ধা সেবাগ্রামের একটি ভগিনী শহর, এবং উভয় শহরই ভারতীয় স্বাধীনতা আন্দোলনের প্রধান কেন্দ্র হিসাবে ব্যবহৃত হয়েছিল, বিশেষত ১৯৩৪ সালে ভারতীয় জাতীয় কংগ্রেসের বার্ষিক সভা এবং মহাত্মা গান্ধীর আশ্রমের সদর দফতর হিসাবে।  বর্তমানের ওয়ার্ধা জেলাটি ১৮৬২ সাল পর্যন্ত নাগপুর জেলার অন্তর্ভুক্ত ছিল। পরবর্তীকালে এটি প্রশাসনিক সুবিধার্থে পৃথক করা হয় এবং পুলগাঁওয়ের কাছে কাওথা জেলা সদর ছিল। ১৮৬৪ সালে, জেলা সদরটি পালকওয়াড়ি গ্রামে স্থানান্তরিত হয় যা ওয়ার্ধা শহর হিসাবে পুনর্নির্মাণ করা হয়েছিল।   জনমিতি  ২০১১ সালের জনগণনা অনুসারে ওয়ার্ধা জেলার জনসংখ্যা ১,৩০০,৭৭৪ জন যা মরিশাস বা মার্কিন যুক্তরাষ্ট্রের নিউ হ্যাম্পশায়ার রাজ্যের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে ওয়ার্ধার অবস্থান ৩৭৭তম। জেলাটির জনসংখ্যার ঘনত্ব প্রতি বর্গকিলোমিটারে ২০৫ জন (৫৩০জন/বর্গ মাইল)। ২০০১-২০১১ এর দশকে জেলার জনসংখ্যার বৃদ্ধির হার ছিল ৪.৮%। ওয়ার্ধায় প্রতি ১০০০ পুরুষ পিছু ৯৪৬ জন মহিলা রয়েছেন এবং সাক্ষরতার হার ৮৭.২২%।   তথ্যসূত্র    বহিঃসংযোগ    ওয়ার্ধা জেলার ওয়েবসাইট  ওয়ার্ধা জেলা পরিষদ    বিষয়শ্রেণী:বিদর্ভ বিষয়শ্রেণী:মহারাষ্ট্রের জেলা বিষয়শ্রেণী:১৮৬২-এ ভারতে প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৮:৫০, ৭ সেপ্টেম্বর ২০২৩ (ইউটিসি) অড্রে বিটয়নি   – (অপসারণের প্রস্তাবনা দেখুনলগ দেখুন) () উল্লেখযোগ্যতা। উল্লেখিত তথ্যসূত্রগুলো কেবলই অনুল্লেখ্য পর্নবায়োগুলো অন্তর্ভুক্ত করে। ‍~ কাপুদান পাশা (বার্তা - অবদান) ০৪:১০, ৩১ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
... বাংলাদেশের জাতীয় পতাকার প্রথম নকশাকার শিবনারায়ণ দাশ?   ... বাংলাদেশ পৃথিবীর সবচেয়ে ঘনবসতি পূর্ণ দেশ? ... বাংলাদেশ পৃথিবীর সবচেয়ে বড় ব-দ্বীপ এলাকা? ... ইসলামী বিশ্ববিদ্যালয়, বাংলাদেশ স্বাধীনতার পর বাংলাদেশে প্রতিষ্ঠিত প্রথম সরকারি বিশ্ববিদ্যালয়? ... আহমদ ছফা'র উপন্যাস অবলম্বনে নির্মিত "অলাতচক্র" বাংলা ভাষার প্রথম ত্রিমাত্রিক পূর্ণদৈর্ঘ্য চলচ্চিত্র? ... এমআরটি লাইন ৬ বাংলাদেশের সর্বপ্রথম চালু হওয়া দ্রুতগামী গণপরিবহন ব্যবস্থা?
দ্য সানডে পিপল একটি ব্রিটিশ ট্যাবলয়েড রবিবারের সংবাদপত্র। এটি ১৮৮১ সালের ১৬ অক্টোবর দ্য পিপল নামে প্রতিষ্ঠিত হয়েছিল   ওধামস প্রেসের মালিকানাধীনের এক পর্যায়ে, ১৯৬১ সালে ডেইলি হেরাল্ডের সাথে মিরর গ্রুপ ওধামসের সাথে দ্য পিপল অধিগ্রহণ করে। এটি এখন রিচ পিএলসি দ্বারা প্রকাশিত হয়, এবং মিরর কাগজের সাথে একটি ওয়েবসাইট শেয়ার করে। জুলাই ২০১১ সালে, যখন নিউজ অফ দ্য ওয়ার্ল্ড বন্ধ হওয়ার উপকৃত হয়েছিল, তখন এর গড় রবিবারের প্রচলন ছিল ৮০৬,৫৪৪।  ডিসেম্বর ২০১৬ নাগাদ প্রচলন ২৩৯,৩৬৪  এবং আগস্ট ২০২০ এর মধ্যে ১২৫,২১৬ এ সঙ্কুচিত হয়েছিল।    তথ্যসূত্র   বিষয়শ্রেণী:রিচ পিএলসি কর্তৃক প্রকাশিত সংবাদপত্র বিষয়শ্রেণী:যুক্তরাজ্যের রবিবারের সংবাদপত্র বিষয়শ্রেণী:১৮৮১-এ প্রতিষ্ঠিত প্রকাশনা বিষয়শ্রেণী:১৮৮১-এ যুক্তরাজ্যে প্রতিষ্ঠিত
300px|thumb কার্ল ডব্লিউ. আর্নস্ট (জন্ম: ৮ সেপ্টেম্বর, ১৯৫০, লস অ্যাঞ্জেলেস, ক্যালিফোর্নিয়া)Terrie M. Rooney (ed.), Contemporary Authors, Vol. 163 (Gale Research Co., 1998: ), p. 132. নর্থ ক্যারোলাইনা বিশ্ববিদ্যালয়ের ধর্মতত্ত্ব বিভাগে ইসলামি অধ্যয়নের উইলিয়াম আর. কেনান জুনিয়র এমেরিটাস বিশিষ্ট অধ্যাপক।CHIASMOS: Carl Ernst - "Muslim Interpreters of Yoga" এছাড়াও তিনি ২০০৩ থেকে ২০২২ সাল পর্যন্ত নর্থ ক্যারোলাইনা বিশ্ববিদ্যালয়ের সেন্টার ফর ইসলামিক অ্যান্ড মিডল ইস্ট স্টাডিজের প্রতিষ্ঠাতা পরিচালক ছিলেন।Carl Ernst's web page  জীবন আর্নস্ট ১৯৭৩ সালে স্ট্যানফোর্ড বিশ্ববিদ্যালয় থেকে তুলনামূলক ধর্মতত্ত্বে স্নাতক (এ.বি.) এবং ১৯৮১ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৮১ থেকে ১৯৯২ সাল পর্যন্ত পমোনা কলেজে শিক্ষকতা করেন।Contemporary Authors, Vol. 163, p. 132. এরপর ১৯৯২ থেকে ২০২২ সাল পর্যন্ত নর্থ ক্যারোলাইনা বিশ্ববিদ্যালয়, চ্যাপেল হিলে অধ্যাপক হিসেবে কর্মরত ছিলেন।  ২০০২ সালে তার পরামর্শেই ইউএনসি-কুরআন বিতর্ক সৃষ্টি হয়, যেখানে ইউএনসির সামার রিডিং প্রোগ্রামে শিক্ষার্থীদের মাইকেল সেলসের অ্যাপ্রোচিং দ্য কুরআন পড়তে বাধ্যতামূলক করা হয়।  পুরস্কার ও সম্মাননা আর্নস্টের লেখা বই ফলোয়িং মুহাম্মাদ: রিথিংকিং ইসলাম ইন দ্য কন্টেম্পোরারি ওয়ার্ল্ড (UNC Press, ২০০৩) আন্তর্জাতিকভাবে প্রশংসিত হয়েছে এবং ২০০৪ সালে এটি বাশরাহিল পুরস্কার অর্জন করে। তাঁর লেখা রুজবিহান বাকলি: পার্সিয়ান সুফিজমে রহস্যবাদ ও পবিত্রতার ভাষা বইটি ফারাবি পুরস্কার লাভ করে। এছাড়া তাঁর আরবি থেকে ইংরেজিতে অনূদিত হাল্লাজ: পোয়েমস অব অ্যা সুফি মার্টায়ার বইটির জন্য তিনি জন সাইমন গুগেনহাইম মেমোরিয়াল ফাউন্ডেশন ফেলোশিপ পান এবং এটি ২০১৭ সালে নর্থওয়েস্টার্ন ইউনিভার্সিটির বাফেট ইনস্টিটিউট কর্তৃক গ্লোবাল হিউম্যানিটিজ ট্রান্সলেশন পুরস্কারের প্রথম বিজয়ী হিসেবে নির্বাচিত হয়।  আর্নস্ট বেশ কয়েকটি ফুলব্রাইট ফেলোশিপ (ভারত, ১৯৭৮-৭৯; পাকিস্তান, ১৯৮৬; স্পেন, ২০০১; মালয়েশিয়া, ২০০৫), ন্যাশনাল এনডাউমেন্ট ফর দ্য হিউম্যানিটিজ থেকে অনুদান পেয়েছেন, এবং আমেরিকান একাডেমি অব আর্টস অ্যান্ড সায়েন্সেসের একজন ফেলো। তিনি একাধিকবার ইকোল দে জোত এতুদ অঁ সিয়ঁস সোশিয়াল-এ ভিজিটিং অধ্যাপক হিসেবে দায়িত্ব পালন করেছেন (১৯৯০, ২০০৩, ২০১৯, ২০২২)।  গ্রন্থপঞ্জি  Refractions of Islam in India: Situating Sufism and Yoga, SAGE Publications India. (২০১৬)   Islamophobia in America The Anatomy of Intolerance, Palgrave Macmillan (২০১৩, সম্পাদক)  How to Read the Qur'an: A New Guide, with Select Translations, University of North Carolina Press. (২০১১)  Following Muhammad: Rethinking Islam in the Contemporary World, University of North Carolina Press. (২০০৩)  Sufi Martyrs of Love: Chishti Order in South Asia and Beyond (ব্রুস লরেন্সের সাথে যৌথভাবে লিখিত) (২০০২)  Teachings of Sufism (১৯৯৯)  The Unveiling of Secrets: Diary of a Sufi Master (রুজবিহান বাকলির রচনার অনুবাদ) (১৯৯৭)  The Shambhala Guide to Sufism (১৯৯৭)  Ruzbihan Baqli: Mysticism and the Rhetoric of Sainthood in Persian Sufism (১৯৯৬)  Eternal Garden: Mysticism, History, and Politics at a South Asian Sufi Center (১৯৯৩)  Words of Ecstasy in Sufism (১৯৮৫)   তথ্যসূত্র  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫০-এ জন্ম বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
চোপো আগ্নেয়গিরি, আজ একটি খনি, একটি নিষ্ক্রিয় আগ্নেয়গিরি ছিল, যা আনুনসিয়াসিওন, করনাসিওন, আসুনসিওন পর্বত নামেও পরিচিত। এটি কানাস শহর থেকে ৬ কিমি উত্তরে গুয়ানাকাস্টের কানাস ক্যান্টনে অবস্থিত।   টপোনিমি  আগ্নেয়গিরিটি যে জমিতে অবস্থিত, তার পূর্ববর্তী মালিকের ডাকনাম অনুসারে এর নামকরণ করা হয়েছে।   আরো দেখুন    কোস্টারিকার আগ্নেয়গিরির তালিকা   তথ্যসূত্র    বহিঃসংযোগ      বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:প্লাইস্টোসিন আগ্নেয়গিরি বিষয়শ্রেণী:কোস্টারিকার পর্বত বিষয়শ্রেণী:কোস্টারিকার মিশ্র আগ্নেয়গিরি
দেওয়ানগঞ্জ সরকারি উচ্চ বিদ্যালয় জামালপুর জেলার দেওয়ানগঞ্জ উপজেলাতে অবস্থিত একটি স্বনামধন্য ও প্রাচীনতম শিক্ষাপ্রতিষ্ঠান। ১৯১৯ সালে দেওয়ানগঞ্জ কো-অপারেটিভ স্কুল  নামে এর যাত্রা শুরু হয়। ১৯৮৬ সালে প্রতিষ্ঠানটি সরকারীকরন হয়।   ইতিহাস  ব্রিটিশ আমলে এই অঞ্চলের প্রাদেশিক রেজিস্ট্রার মি ডনোফন এই শিক্ষাপ্রতিষ্ঠান প্রতিষ্ঠা করেন। শুরুতে তৎকালীন কো-অপারেটিভ ব্যাংক প্রতিষ্ঠানটি চালু করার জন্য অর্থ বরাদ্দ দেয়, যে কারণে এর নাম হয় দেওয়ানগঞ্জ কো-অপারেটিভ স্কুল। এসময় বিশিষ্ট শিক্ষানুরাগী ছমির উদ্দিন তালুকদার স্কুলের জন্য ১২ বিঘা জমি দান করেনবাংলা একাডেমী লোকজ ও সাংস্কৃতিক গ্রন্থমালা-জামালপুর, পৃষ্ঠা- ৫০। ১৯৮৬ সালে এটি সরকারি শিক্ষাপ্রতিষ্ঠানের মর্যাদা লাভ করে। ১৯৫২ সালের মহান মার্তৃভাষা আন্দোলনে এই প্রতিষ্ঠানের শিক্ষার্থীদের ছিল গৌরবউজ্জ্বল ভূমিকা। ১৯৭১ সালে স্বাধীনতা যুদ্ধের সময় পাকবাহিনী এই স্কুল দখল করে ব্যাপক দমন, নিপীড়নের উদ্দ্যেশ্যে টর্চার সেল তৈরি করে।   অবকাঠামো  দেওয়ানগঞ্জ শহরের প্রাণকেন্দ্রে অবস্থিত এই বিদ্যালয়। সুবিশাল খেলার মাঠের এক প্রান্তে ব্রিটিশ আমলে নির্মিত মূল ভবন যা এখন পরিত্যক্ত প্রায়। এর পাশেই একটি দ্বিতল ভবন সহ আরো কিছু অবকাঠামোতে চলছে পাঠদান সহ অন্যান্য কার্যক্রম। মাঠের এক পাশে দেওয়ানগঞ্জ উপজেলার কেন্দ্রীয় শহীদ মিনার, এর পাশেই স্কাউট ভবন। অবকাঠামোগত উন্নয়নের জন্য বাংলাদেশ সরকার ২০১৭ সালে এই বিদ্যালয়কে বিশেষ বাজেটের অন্তর্ভুক্ত করে।   শিক্ষা কার্যক্রম   গ্রন্থাগার, বিজ্ঞানাগার, কম্পিউটার ল্যাব ও ল্যাবরেটরি সহ আধুনিক মাল্টিমিডিয়া ক্লাসের ব্যবস্থা আছে এখানে। শিক্ষার্থীদের মধ্যে অনেকেই বিতর্ক, সঙ্গীত, নৃত্য সহ বিভিন্ন সহপাঠ কার্যক্রমে পারদর্শী এবং বিভিন্ন জাতীয় প্রতিযোগিতায় অংশগ্রহণ করে থাকে।   শিক্ষা-সহায়ক কার্যক্রম   বার্ষিক ক্রীড়া প্রতিযোগিতা  সাংস্কৃতিক শিক্ষা  বাংলাদেশ স্কাউটস   বিশেষ ঘটনা সমূহ  ১৯৭১ সালের মার্চ মাসেই মুক্তি সংগ্রামের প্রস্তুতি হিসেবে এই বিদ্যালয়ের মাঠে মুক্তিযোদ্ধা প্রশিক্ষণ ক্যাম্প চালু করা হয়। দেওয়ানগঞ্জ থানা থেকে অস্ত্র সরবরাহ করে সাহায্য করা হতো। এয়ার ফোর্সের রুহুল আমিন বাদশা এবং আনসার বাহিনীর কমান্ডার এসএম আব্দুল খালেক মুক্তিযোদ্ধাদের প্রশিক্ষন দিতেন। ১৯৭১ এর ২৬শে এপ্রিল পাকবাহিনী অস্ত্রসস্ত্রে সজ্জিত হয়ে, ভারি গোলা-বারুদ সহ দেওয়ানগঞ্জ আক্রমণ করে। এসময় তারা এই স্কুল দখল করে ব্যাপক ক্ষতি সাধন করে এবং এখানে একটি "টর্চার সেল" তৈরি করে। পরবর্তিতে বিজয়ের প্রাক্কালে মুক্তিযোদ্ধারা এই স্থান আবার দখলে নেয়।  ১৯৭৪ সালের সেপ্টেম্বর মাসে তৎকালীন প্রধানমন্ত্রী বঙ্গবন্ধু শেখ মুজিবুর রহমান দেওয়ানগঞ্জের বন্যা কবলিত মানুষকে দেখার জন্য আসেন। সেসময়ে তিনি এই স্কুলের খেলার মাঠে কিছুক্ষণ অবস্থান করেন এবং সমবেত জনতার সাথে শুভেচ্ছা বিনিময় করেন) ।   উল্লেখযোগ্য প্রাক্তন শিক্ষার্থী   ভাষা সৈনিক বদিউর রহমান তালুকদার   ভাষা সৈনিক খোন্দকার আব্দুল মালেক শহীদুল্লাহ)   হারুন হাবীব (গেরিলা মুক্তিযোদ্ধা, মুক্তিযুদ্ধের প্রখ্যাত আলোকচিত্রি, সাংবাদিক এবং বাংলা একাডেমি সাহিত্য পুরস্কার প্রাপ্ত সাহিত্যিক। তার লেখা গল্প সপ্তম শ্রেণির বাংলা পাঠ্যবইয়ে অন্তর্ভুক্ত আছে)  প্রফেসর মুহম্মদ মোকাররম হোসায়েন (বিশিষ্ট শিক্ষাবিদ, খ্যাতিমান কবি এবং ডেমোক্রেসি ওয়াচের পরামর্শক)   আরও দেখুন  বাংলাদেশের বিদ্যালয়সমূহের তালিকা   তথ্যসূত্র   বিষয়শ্রেণী:জামালপুর জেলার বিদ্যালয় বিষয়শ্রেণী:১৯১৯-এ প্রতিষ্ঠিত বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের উচ্চ বিদ্যালয়
মোছাঃ সেলিনা জাহান লিটা (জন্ম: ৮ ডিসেম্বর ১৯৭০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   জন্ম ও পারিবারিক পরিচিতি  সেলিনা জাহান লিটা ১৯৭০ সালের ৮ ডিসেম্বর তৎকালীন পূর্ব পাকিস্তানের রংপুরের ঠাকুরগাঁওয়ের রাণীশংকৈল জন্মগ্রহণ করেন। তার পিতা আলী আকবর ১৯৭৩ সালের ১ম জাতীয় সংসদের সদস্য ছিলেন।   শিক্ষাজীবন  তিনি রাজশাহী বিশ্ববিদ্যালয় বাংলা বিভাগে পড়াশোনা করেছেন।   রাজনৈতিক জীবন  সেলিনা জাহান লিটা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে ঠাকুরগাঁও-পঞ্চগড় জেলার জন্য নির্ধারিত সংরক্ষিত নারী আসন-১ নং আসন থেকে ১ম বারের মতো এমপি নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য সেলিনা জাহান লিটা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ঠাকুরগাঁও জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:ঠাকুরগাঁও জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ
নূরুজ্জামান (জন্ম: ২০ অক্টোবর ১৯৯৪) একজন বাংলাদেশী প্রথম শ্রেণির ক্রিকেটার। যিনি বরিশাল বিভাগের হয়ে খেলেন।  ২৫ সেপ্টেম্বর ২০১৭ সালে , ২০১৭-২০১৮ জাতীয় ক্রিকেট লিগে খুলনা বিভাগের বিপক্ষে বরিশাল বিভাগের হয়ে খেলে তিনি প্রথম শ্রেণীর সেঞ্চুরি করেছিলেন।    আরো দেখুন    ঢাকা মেট্রোপলিস ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
‘মায়ের একধার দুধের দাম’ ১৯৭৭ সালে প্রথম প্রকাশিত বাংলা সঙ্গীত। মায়ের ভক্তিমূলক এই সঙ্গীত বা গানটি ১৯৭৭ সালে প্রথম মুক্তিপ্রাপ্ত, এর পর আরও দু’বার ফকির আলমগীর এর আ্যালবামে সংযুক্ত করা হয়। আ্যলবামের বাহিরে অবরোধ নামে একটি চলচ্চিত্র ও কাজী হায়াৎ পরিচালিত চলচ্চিত্র ‘বর্তমান’-এ আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করে ব্যবহার করা হয়েছে।   পটভূমি  ‘‘মায়ের একধার দুধের দাম’’ গানের শুরু ১৯৭৭ সালের শিল্পী ফকির আলমগীর তার মাকে নিয়ে নাখালপাড়া থেকে তার মাকে নিয়ে ফরিদপুরে যাওয়ার সময় আরিচা ঘাটে এক অন্ধ বাউলের মুখে দোতারার সুরে গাওয়া গান রেকর্ডার দিয়ে ধারণ করে নেন। পরে গানটি বিটিভির একটি অনুষ্ঠানে তিনি তার নিজের মতো তৈরি করে উপস্থাপন করেন।   সঙ্গীত প্রযোজনা  নব্বইয়ের দশকে অজিত রায় বিটিভির জন্য গানটি পুনরায় রেকর্ড করান। এ গানটিই পরবর্তীতে তার সখিনা ২ অ্যালবামে সংযোজন করা হয়।  এরপর গানটি আরও দুবার রেকর্ড হয়েছে। আলাউদ্দিন আলীর সংগীতায়োজনে অবরোধ চলচ্চিত্রের জন্য এবং ফরিদ আহমেদের সংগীতায়োজনে দ্বিতীয়বার।  এরপর ২০০০ সালে কাজী হায়াৎ পরিচালিত বর্তমান চলচ্চিত্রে আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করা হয়।   মুক্তি ও জনসংস্কৃতিতে প্রভাব  মুক্তির পর থেকে শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের সংগীতানুষ্ঠানে এই গান নিয়মিত প্রচার করা হয়। অনলাইন প্লাটফর্ম স্মুল ও আ্যাপল মিউজিকে অবমুক্ত করা হয়। এছাড়া অনুপম রেকর্ডিং মিডিয়ার ব্যানারে গানটির ভিডিও ০৫ ডিসেম্বর , ২০১৮ তারিখে ইউটিউবে অবমুক্ত করা হয়।   তথ্যসূত্র   বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত বিষয়শ্রেণী:১৯৭৭-এর গান বিষয়শ্রেণী:আহমেদ ইমতিয়াজ বুলবুল সুরারোপিত গান
ভাদ্র (ভাদ্দুর, ভাদুর, ভাদু বা ভাদ্দর) বাংলা সনের পঞ্চম মাস এবং ভারতীয় রাষ্ট্রীয় শকাব্দের ষষ্ঠ মাস। শরতের শুরু।   নামের উৎস  নামটি এসেছে ভদ্রা নক্ষত্রে সূর্যের অবস্থান থেকে।   বৈশিষ্ট্য  থাম্ব|182x182পিক্সেল|তালের বড়া তাল ভাদ্র মাসের অন্যতম একটি ফল। এসময় এই ফলটি পাকে এবং এটি ভারতের পশ্চিমবঙ্গ ও বাংলাদেশের প্রায় সর্বত্র পাওয়া যায়। তালের রস ও ক্বাথ থেকে প্রস্তুতকৃত পিঠা, পায়েস ও তেলে ভাজা বড়া বেশ এই মাসের অন্যতম জনপ্রিয় মুখরোচক খাবার।   ভাদু  ভাদ্র মাসের ব্রত ও পার্বণ ভাদু। এর সঙ্গে ভাদুগান গেয়ে নাচও হয় কিছু অঞ্চলে।   তথ্যসূত্র    বহিঃসংযোগ   বিষয়শ্রেণী:ভাদ্র বিষয়শ্রেণী:বাংলা পঞ্জিকার মাস
আবু আল-হাসান আলী ইবনে ইয়াকতিন ইবনে মুসা আল-বাগদাদি (৭৪২-৭৯৮) ( ফার্সি :ابوالحسن علی بن یقطین بن موسی البغدادی)  ইমাম মুসা আল-কাদিমের ঘনিষ্ঠ সহচর, একজন শিয়া বর্ণনাকারী, আইনবিদ এবং মুতাকাল্লিম ছিলেন।  তিনি কুফায় জন্মগ্রহণ করেন এবং বাগদাদে বসবাস করেন। তিনি আব্বাসীয় খিলাফতের একজন নির্ভরযোগ্য মন্ত্রী ছিলেন।  তিনি তার শিয়া বিশ্বাস গোপন রেখেছিলেন এবং আব্বাসীয় শাসনামলে সাধারণত প্রশাসনে তার অবস্থান ব্যবহার করে শিয়াদের সহায়তা করতেন। তিনি ৩টি বই সংকলন করেছিলেন।   প্রাথমিক জীবন  আলী ইবনে ইয়াকতিন ৭৪২ সালে কুফায় জন্মগ্রহণ করেন।  তার বাবা ইমাম জাফর আল-সাদিকের অন্যতম সমর্থক ছিলেন। তাই প্রথম মারওয়ান তার বিরুদ্ধে গ্রেপ্তারি পরোয়ানা জারি করা হয়। তাই তাকে পালিয়ে লুকিয়ে থাকতে বাধ্য  হয়।  আলী ইবনে ইয়াকতিনের মা তাকে এবং তার ভাই উবাইদকে মদিনায় নিয়ে যান। পরে তিনি বাগদাদে চলে যান। সেখানে মশলা বিক্রেতা হিসেবে কাজ শুরু করেন।al-Fehrest; Tusi, Muhammad ibn Hasan; Bahr al-Olum, Muhammad Sadiq; al-Maktaba al-Murtazavia wa Matbaaha; Najaf; p. 91   আব্বাসীয় সরকারে প্রবেশ  উমাইয়া খিলাফতের পতন এবং আব্বাসীয় খিলাফতের উত্থানের পর, আলী ইবনে ইয়াকতিন কুফায় ফিরে আসেন এবং আব্বাসীয় প্রশাসনে প্রবেশ করেন। আল-হাদি ক্ষমতা গ্রহণের পর তিনি পদোন্নতি পান। এমনকি তাকে খলিফার বিশেষ আংটি এবং সীলমোহরও দেওয়া হয়েছিল। দীর্ঘমেয়াদে তিনি হারুন আল-রশিদের একজন মন্ত্রী হয়ে ওঠেন।Rijal al-Najjashi; Ahmad ibn Ali, Najjashi; al-Nashr al-Islami institute; 1986; Qom;  p. 273   বিশ্বাস  নিঃসন্দেহে তিনি একজন শিয়া ছিলেন। কিন্তু তিনি তাঁর পিতার মতো আব্বাসীয় খলিফাদের কাছ থেকে তাঁর বিশ্বাসকে সবসময় গোপন রেখেছিলেন। তিনি মুসা আল-কাজিমের ঘনিষ্ঠ ছাত্র এবং সঙ্গী ছিলেন। হারুন আর-রশিদের প্রাসাদে মুসা আল-কাজিমের গোপন প্রতিনিধি হিসাবে কাজ করেছিলেন। তাঁর চার বইয়ে অনেক হাদীস বর্ণিত হয়েছে। শিয়া পণ্ডিতদের দ্বারা বিশ্বাসযোগ্য কিছু ঐতিহাসিক প্রমাণ অনুসারে, নিপীড়িত জনগণকে সমর্থন করার জন্য এবং বিশেষত শিয়াদের সহায়তা করার জন্য তিনি মুসা আল-কাজিমের অনুমোদন ও নির্দেশনায় আব্বাসীয় সরকারে প্রবেশ করেছিলেন।Bihar al-Anwar; Majlesi, Muhammad Baqir; Mahmudi, Muhammad Baqir; Alavi, Abdozzahra; Dar Ihya al-Torath al-Arabi; Beirut; vol. 72; pp. 370–379   কাজ  জীবনী মূল্যায়ন সূত্রে তাঁর সম্পর্কে তিনটি গ্রন্থের উল্লেখ পাওয়া যায়:   মাসা'ইল আনহু আল-সাদিক মিন আল-মালাহিম (ভবিষ্যতের ঘটনা এবং সংঘটন সম্পর্কে)  আল-শাক বি হাদরাতিহ-১ (সন্দেহকারী থমাস এবং জাফর আল-সাদিক -এর মধ্যে একটি বিতর্ক সম্পর্কে)  মাসায়েল 'আন আবি আল-হাসান মুসা ইবনে জা'ফর (মুসা আল-কাযিমের কাছ থেকে তিনি যে হাদিস শুনেছিলেন অথবা ইমামের প্রশ্নের উত্তর দিয়েছেন সেগুলি এতে রয়েছে)    মৃত্যু  ৭৯৮ সালে ৫৭ বছর বয়সে আলী ইবনে ইয়াকতিন বাগদাদে মারা যান। তখন মুসা আল-কাজিম হারুন আল-রশিদ কর্তৃক বন্দী হন।   তথ্যসূত্র   বিষয়শ্রেণী:কুফার ব্যক্তি বিষয়শ্রেণী:ইসলামি আইনশাস্ত্রের মুসলিম আলেম বিষয়শ্রেণী:৭৯৮-এ মৃত্যু বিষয়শ্রেণী:৭৪২-এ জন্ম
সিজিল হল ইপাব ফরম্যাটের ই-বই সম্পাদনার জন্য তৈরি ফ্রি, মুক্ত সোর্স সফটওয়্যার।  সিজিল একটি ক্রস-প্ল্যাটফর্ম সফটওয়্যার, এবং জিপিএল ৩ লাইসেন্সের অধীনে উইন্ডোজ, ম্যাক ওএস এবং লিনাক্স প্ল্যাটফর্মের জন্য বিতরণ করা হয়। এটি WYSIWYG এবং সোর্সকোড-ভিত্তিক সম্পাদনা সমর্থন করে, এবং এইচটিএমএল ও প্লেইন টেক্সট ফাইল আমদানি করতে পারে।  স্ট্রাহিনজা ভ্যাল মার্কোভিচ এবং অন্যান্যরা ২০০৯ সাল থেকে সফটওয়্যারটি উৎপাদন করছেন। জুলাই ২০১১ থেকে জুন ২০১৫ পর্যন্ত এর প্রধান ডেভলপার ছিলেন জন স্কেম্বার। এরপর কেভিন হেন্ড্রিক্স এবং ডাগ ম্যাসে সালে সিজিলের ডেভলপমেন্টের দায়িত্ব নেন।https://sigil-ebook.com/about/   বৈশিষ্ট্য  সিজিলের প্রধান বৈশিষ্ট্যগুলির মধ্যে রয়েছে:   ইউটিএফ-১৬ এবং ইপাব ২ আদর্শের সম্পূর্ণ সমর্থন   প্রদর্শনের একাধিক ধরন: কোড, প্রাকদর্শন, এবং বুক ভিউ (প্রকাশ-পরবর্তী রূপে সম্পাদনা)   স্বয়ংক্রিয় সূচিপত্র, একাধিক স্তরের শিরোনামের সমর্থনসহ   সমস্ত মেটাডেটা তথ্যের সমর্থন সহ মেটাডেটা সম্পাদক   হানস্পেল ভিত্তিক এবং ব্যবহারকারীর নিজস্ব অভিধান সাপেক্ষে বানান পরীক্ষণ   রেগুলার এক্সপ্রেশন সমর্থনকারী সন্ধান-ও-প্রতিস্থাপন   ইপাব এবং এইচটিএমএল ফাইল, ছবি এবং স্টাইলশিট ইমপোর্টের সমর্থন   বাহ্যিক এইচটিএমএল এবং গ্রাফিক্স সম্পাদক সংযোগের এপিআই   ইপাব আদর্শ অনুসারে ফাইলের গঠন ও সিনট্যাক্স যাচাইয়ের প্লাগইন (ফ্লাইটক্রিউ)  সিজিল ইপাব ২ আদর্শ সম্পূর্ণরূপে সমর্থন করে, এবং ইপাব ৩ আংশিকভাবে সমর্থন করে। ২০১৬ সালের জানুয়ারিতে প্রকাশিত ০.৯.৩ সংস্করণ হতে ইপাব ৩ এর পূর্ণ সমর্থন আনয়নের কাজ শুরু হয়েছে।  ০.৯.১৪ সংস্করণ পর্যন্ত সিজিল কিউটওয়েবকিট (QtWebKit) ফ্রেমওয়ার্ক নির্ভর ছিল। কিন্তু ওই সংস্করণের পর থেকে প্রকল্পটি কিউটওয়েবইঞ্জিন (QtWebEngine) এ স্থানান্তরিত হয়। সেসময় এর বুক ভিউ তথা WYSIWYG প্রদর্শন ব্যবস্থাটি "পেজএডিট" নামক একটি পৃথক সফটওয়্যারে সরিয়ে নেয়া হয়।   তথ্যসূত্র    বহিঃসংযোগ           পুরাতন কোড রিপজিটরি  সিজিল ব্যবহারকারীদের ফোরাম   সিজিলে ই-বই সম্পাদনা, LWN.net, ২০১১  বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মুক্ত সফটওয়্যার বিষয়শ্রেণী:টাইপসেটিং বিষয়শ্রেণী:ডেস্কটপ প্রকাশনা সফটওয়্যার বিষয়শ্রেণী:ইপাব পাঠক